Beschreibung
Wochłódźujo so po horcym lubowanju při błótowskej grobli storči student njejapcy na nahe ćěło čerwjenowłosateje žónskeje. Zamołwići braniborscy kriminalisća proša personelneje nuzy dla swojich Berlinskich kolegow wo hamtsku pomoc při wuswětlenju pada. Njerady poda so na to w zapadnym dźělu města wotrostły młody komisar Urban prěni raz w žiwjenju do Błótow a storči tam na ludźik, kiž je jemu přewšo cuzy a suspektny.
Z Choćebuza pochadźaca awtorka Beata Mičerlichowa je so serbskemu čitarstwu hižo z někotrymi powědančkami w Serbskej pratyji a antologijomaj poručiła kaž tež z hromadźe z Ingrid Hustetowej spisanej dźiwadłowej hru »Wodny muž«. Z napjatej a zabawnej kriminalku »Mortwa w groblach«, spisanej jako kónčne dźěło studija na Lipšćanskim literarnym instituće, předleži nětko takrjec jeje samjenički knižny debit.
deu_Latn szl_Latn szl_Latn